b"\n_START_ARTICLE_\nRaissa Smetanina\n_START_PARAGRAPH_\nRaissa Smetanina (vene keeles \xd0\xa0\xd0\xb0\xd0\xb8\xd1\x81\xd0\xb0 \xd0\x9f\xd0\xb5\xd1\x82\xd1\x80\xd0\xbe\xd0\xb2\xd0\xbd\xd0\xb0 \xd0\xa1\xd0\xbc\xd0\xb5\xd1\x82\xd0\xb0\xd0\xbd\xd0\xb8\xd0\xbd\xd0\xb0; s\xc3\xbcndinud 29. veebruaril 1952 Mokt\xc5\xa1as, Komi vabariigis) on i\xc5\xbemakomi p\xc3\xa4ritolu endine N\xc3\xb5ukogude Liidu ja Venemaa murdmaasuusataja. Ta on neljakordne ol\xc3\xbcmpiav\xc3\xb5itja ja neljakordne maailmameister. Smetanina on rahvuselt komi._NEWLINE_Smetanina on esimene naine, kes on suutnud v\xc3\xb5ita k\xc3\xbcmme taliol\xc3\xbcmpiam\xc3\xa4ngude medalit (teine on Stefania Belmondo). Ta v\xc3\xb5istles ol\xc3\xbcmpiam\xc3\xa4ngudel viis korda, neist neli korda esindas N\xc3\xb5ukogude Liitu ja viimasel korral 1992. aastal Albertville'is SR\xc3\x9c v\xc3\xb5istkonda._NEWLINE_Viimase kuldse ol\xc3\xbcmpiamedali v\xc3\xb5itis ta m\xc3\xb5ned p\xc3\xa4evad enne oma 40. s\xc3\xbcnnip\xc3\xa4eva Albertville'is 4x5 km teates\xc3\xb5idus. Temast sai vanim ol\xc3\xbcmpiakulla v\xc3\xb5itnud naissuusataja. _NEWLINE_Rahvusvahelise Ol\xc3\xbcmpiakomitee ettepanekul anti talle Pierre de Coubertini auhind._NEWLINE_Tema nimi on antud suusaspordikeskusele Komi Vabariigi pealinnas S\xc3\xb5kt\xc3\xb5vkaris."